text: Is skal blive til en bus
  05 juni 2010 kl. 10.07
  Borgere i Sdr. Omme har travlt med at guffe is i det gode sommervejr. Jo flere is de spiser, jo større chance har de ældre på Omme Cenret for at få sig en ny bus.
  For ti år siden samlede fem bagmænd fra Sdr. Omme ind til en bus til det lokale plejehjem. Nu er den slidt og der skal en ny til. 
  I disse krisetider er der ingen penge at hente i kommunekassen så næsten 50 borgere har besluttet sig for på ny at skaffe penge til en plejehjemsbus.
  De har nu åbnet en isbod, hvor frivillige skal sælge is til alle slikmunde i Sdr. Omme. Overskudet går til en ny bus til Omme Centret.
  